Tienerseun skok doodOnwettige elektrisiteitsverbindings (Argieffoto) Die seun en ŉ vriend het glo bedrading aan ŉ transformator gekoppel in Olieboomstraat in die Jim se Bos- informele nedersetting. Die elektrisiteitstoevoer is onderbreek weens ŉ kortsluiting nadat dit oorlaai het as gevolg van die verskeie onwettige koppelings. Die slagoffer het glo teen die paal opgeklim om by die transformator uit te kom en doodgeskok toe hy die elektrisiteitstoevoer weer probeer aanskakel het. Paramedici het die seun op die toneel dood verklaar. ŉ Geregtelike doodsondersoek word gedoen. Ernest Sonnenberg, burgemeesterskomiteelid vir nutsdienste, het inwoners versoek om weg te bly van elektrisiteitsinfrastruktuur en gesê die seun se dood is een van die tragiese gevolge van onwettige elektrisiteitsverbindings.